Jeanne d'Arc (filmo)

dekstra|280px|Jeanne d'Arc
'''''Jeanne d'Arc'''* (*Johana de Arko'') estas franca filmo de Luc Besson, aperinta en 1999.

## Rakonto 
Luc Besson dividas la filmon en tri partojn: infanecon de Jeanne, ties militan vivon, ties proceson.

La juna Jeanne d'Arc estas infano aparte pia, devota, amata kaj feliĉa, vivanta en malgranda mezepoka vilaĝo Domrémy de la duklando de Loreno, ĝis tiu vilaĝo kaj ties vilaĝanoj iun tagon estas prirabitaj, masakritaj kaj brulitaj de taĉmento da anglaj soldatoj dum la Centjara milito. Jeanne, kiun ties fratino kaŝas en murŝrankon kaj protektas per sia korpo, estas terurita, tetanizita, senpova kaj dumvive traŭmatizita atestanto de la masakro de tiu fratino, kiun ŝi amegas, ventron tratranĉitan de glavo kaj perfortita antaŭ la pordo de la murŝranko, kie ŝi kaŝiĝas, de malnobla kaj besteca ebria angla soldato, sub la rigardoj de ties altablitaj komplicoj. Profunda kaj interna histeria malamo al angloj tiam akaparas ŝian animon... Ŝi tiam tre malfacile donas senson kaj distingas inter tiu terura traŭmatiza provo, sia forta imagpovo, sia konscienco, siaj internaj paroladoj, siaj malamaj kaj venĝemaj pulsoj, sia amo al Dio kaj al homoj, la mesaĝoj de la Biblio, la paroladoj de religiuloj, la historia realeco de la centjara milito, la trista homaneco, kaj kelkaj vizioj, kiuj intime konvinkas ŝin, ke Dio taskas al ŝi forpuŝi la Anglojn el Francio, kronigi la Daŭfenon Charles VII reĝo de Francio en la katedralo de Reims.

Ŝia forta, histeria, blinda, tre komunikiĝema malamo sufiĉas por fanatikigi la armeojn kaj vasalajn nobelojn de la reĝo de Francio kaj *Forpuŝi la Anglojn el Francio* kaj havi pretendojn al la krono de Francio. La Kapeta domo de Valezianoj profitas el la famo de Jeanne d'Arc por laŭ dia rajto legitimi la kronadon de la Daŭfeno Charles VII, la unuiĝon de Francio, kaj seniĝi de la Angloj, antaŭ ol forlasi sian histerian malamantan heroinon fariĝinta embarasa, lasante kapti ŝin de la Burgonjanoj, kiuj religie juĝas ŝin hereza kaj vendas al la Angloj.

Tiam komenciĝas la proceso. Jeanne d'Arc estas sola, kaj dubas pri iuj epizodoj de sia vivo: ĉu ili ne havis hazardajn koincidencojn, kiujn ŝi konfuzis kun signoj de Dio? Angloj publike brulas ŝin vive la , en la malnova vendoplaco de Rouen.

## Teĥnikaĵoj 
* Titolo: '''Jeanne d'Arc**
* Titolo en la angla: **The messenger (the story of Joan of Arc)'''
* Franca filmo filmita en la angla
* Reĝisoro: Luc Besson
* Scenaro: Andrew Birkin kaj Luc Besson
* Foto-direktoro: Thierry Arbogast
* Ĉefa dekoraciisto: Hugues Tissandier
* Ĉefa munstistino: Sylvie Landra
* Kostumoj: Catherine Leterrier
* Muziko: Éric Serra
* Ĝenro: historia, milita, mezepoka, biografia, romana, kostuma filmo
* Ĉiupublika filmo en Francio
* Aperdato en Francio: 
* Filma loko: ĉirkaŭaĵo de Bruntál

## Rolularo 
* Milla Jovovich - Jeanne d'Arc
* Dustin Hoffman - La konscienco de Jeanne d'Arc (Dio)
* Faye Dunaway - Yolande de Aragono
* John Malkovich - Charles VII de Francio
* Tchéky Karyo - Jean de Dunois
* Vincent Cassel - Gilles de Rais
* Pascal Greggory - La duko de Alençon
* Richard Ridings - Étienne de Vignolles/La Hire
* Desmond Harrington - Jean d'Aulon
* Timothy West - Pierre Cauchon
* Rab Affleck - Kunulo
* Stéphane Algoud - Gvatisto
* Edwin Apps - Episkopo de Rouen
* David Bailie - Angla juĝisto
* David Barber - Angla juĝisto

## Internaj ligiloj 
* Johana de Arko

## Filmado
La filmo estis filmita en ĉirkaŭaĵo de akva rezervujo Slezská Harta.

## Eksteraj ligiloj 
* Jeanne d'Arc en IMDb

Kategorio:Francaj filmoj
Kategorio:Filmoj aperintaj en 1999
Kategorio:Biografiaj filmoj
Kategorio:Filmoj de Luc Besson
Kategorio:Verkoj pri Johana de Arko